 Proza - : - Pacala (3) de Nick Sava : - Pacala (3) de Nick Sava"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Suplimentul... (Proza) > inceputul... (Proza) > Povestea... (Proza) > ’Telectual... (Eseu) > Aparitia... (Proza) > La mijloc de... (Eseu) > A te realiza... (Proza) > Pacala... (Proza) > Discutie... (Proza) > Unirea la... (Eseu) > Pacala... (Proza) > Pacala... (Proza) > Pacala... (Proza) > Pacala (9)... (Proza) > Pacala (8)... (Proza) > Pacala (7)... (Proza) > Pacala (6)... (Proza) > Pacala (5)... (Proza) > Pacala (4)... (Proza) > Nemuritorii ... (Eseu) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 95082 index.html' > Vizionari: 1919 > Pacala (3) proza [ ] in care Pacala pleaca in lume - - - - - - - - - - - - - - - - - - - - - - - - - de Nick Sava [sanis ] 2004-11-20 | | Cap. 3 in care Pacala pleaca in lume Pacala ajunse acasa spre seara. Pasea voios pe ulita plina de praf a satului, cu miros proaspat de baliga - semn ca vitele satenilor se intorsesera nu de mult timp dela ciurda. Acasa, fratii bagasera deja vitele in grajduri si acum se apucasera sa le mulga. Curtea era plina de forfota, de zgomot, mugete, guitat, caraieli... La aceasta se adauga fluieratul vesel si melodios al lui Pacala. - Ai venit, frati-miu?, se iti in deschizatura usii grajdului caciula stufoasa pe care fratele mai mare o purta, fie vara - fie iarna, mai tot timpul pe cap. Chiar si la masa; chiar si in somn... - ti-a dat stejarul banii? se auzi si vocea batjocoritoare a mijlociului din grajdul de barne, grajd care isi pierduse intre timp mirosul de lemn proaspat si rasina, capatand in schimb un miros mult mai... de grajd. - Mi-a dat, ca nu avu incotro! A incercat el sa ma pungaseasca, da’ nu i-a mers! Am pus securea pe el... - Pai da, cap de lemn, ce sa-i faci?!? Ca si a celor care fac targuri cu copacii... Pacat de vaca... - Aaa, nuuu! i-a venit mintea la cap cand i-am aratat toporul. Frate cu romanul, parca-i de-al nostru: numai de frica o stie. Mai intai a facut pe niznaiul, nu voia sa recunoasca... - Ce tot vorbesti acolo?, se iti si capul ciufulit, plin de paie, al mijlociului. - Pai nu spusei? Mi-o dat banii, cum ne-o fost intelegerea. - Ce intelegere, bre? Cu cine?... - Cu stejarul, cu cine dara?!? Noi ce limba vorbim aicea? Ne-am inteles ca-mi plateste trei sute de lei pe vaca, trei sute mi-o dat! in urma caciulii celei tufoase iesi mai intai nasul ca o sapa, apoi obrazul tepos al fratelui mai mare. Ochii holbati nu-si gaseau perechea decat in ochii fratelui mai mic, iesit intre timp cu totul din grajd, uitand si de lapte, si de vaca lasata nemulsa, mugind uimita. - Trei sute? ti-o dat tie stejarul trei sute de lei?!? Ne crezi nebuni, sau e o alta nazdravanie de-a ta?... - Da’ de unde, bai fratilor!?! Targ cinstit, ca intre negustori. i-am dat o vaca fara de pereche, mi-o dat treizeci de galbeni zimtuiti... Uite aici! - si scoase galbenii din chimir, sub ochii aiuriti ai fratilor mai mari. Se uitara fratii unul la celalalt, se holbara la galbeni, ba luara fiecare cate un galben si muscara din el, asa cum vazusera pe altii facand prin targ. Nu se pomenisera galbeni in palma lor prea des... Se uitara unul la celalalt, uimiti. - Sunt galbeni! - Aur curat!" Se intoarsera, crunti, catre Pacala: - De unde-i ai, potlogare? Ce dracie ai mai facut? - De cate ori vreti sa va zic? Copacul mi i-a dat. - Adica, a venit copacul la tine si ti-a numarat galbenii in palma, dupa care a plecat cu vaca dupa el, tragand-o de funie...?!? - Nu chiar asa, recunoscu Pacala. Vaca a mancat-o mai zilele trecute... Vazandu-si fratii gata sa sara la el, se grabi sa completeze: iar banii mi i-am numarat singur, din galeata. - Ce galeata? - Pai, din galeata cu bani a copacului. Cand a vazut ca m-am suparat si ma iau cu toporul dupa el, a scos toti banii... Da’ eu nu-s talhar, mi-am numarat cat ne-am inteles: trei sute de lei am zis, trei sute am luat! Nici un galben mai mult! - O galeata cu aur!? - sarira fratii mai mari intr-un glas, dumiriti in sfarsit. Ai gasit o galeata plina cu bani si tu iei numai trei sute!? Aoleo, prostalaul... - Nu am vrut sa imi iasa vorba de pungas! Sa nu dam cinstea pe rusine... - Mai bine-ti merge vestea de dobitoc? Unde-i galeata? Sa mergem fuga, sa nu dea altcineva peste ea. Nu toti sunt prosti ca tine! - Stati sa va numar partea voastra. Mi-am zis sa va dau la fiecare cate o suta, sa nu fie dusmanie... - Lasa suta! Hai sa ne arati drumul! Aruncara laptele proaspat muls din donite, insfacara fiecare cate o secure si incepura sa-l impinga din urma pe Pacala, grabindu-l. - Fratilor, nu e bine ce facem! Tot talharie se cheama. Ne bate Dumnezeu... - Lasa vorba! Grabeste pasul, tontalaule... Ajunsera in padure gafaind si asudati, chiar si Pacala, care era dus mai mult pe brate de catre cei doi frati grabiti. - Unde e? Peste padure se lasa noaptea. - Uite, acilea, zise Pacala pasind in luminis. Galeata lucea in lumina lunii, deasupra trunchiului de copac doborat. Fara a se opri sa numere banii, cei doi frati varsara galbenii in cele doua donite pe care le carau dupa ei, si fuga! - spre casa, fara a se mai uita daca Pacala ii urmeaza sau nu. Cand acesta ajunse acasa, fratii inca mai horcaiau, abia tragandu-si sufletul in jurul mesei pe care golisera donitele. - Acum ce facem, fratilor? ii impartim? - ii impartim! - Frateste, cum o spus tatuca! Un galben mie, unul tie, unul lui... Stati sa pun si cei trei zeci de galbeni in gramada. - Ne-apuca dimineata impartindu-i asa. Se scoala vecinii... Sa-i impartim cu talerul, ca-i mai repede. Cautara talerul de prostira, mai bine de o ora! Ne-avand in casa decat un taler, nu-l impartisera la intrarea in mostenire. Cine stie pe unde zacea, aruncat?... - Sa imprumutam unul, veni cel mijlociu cu o idee. - Cine e treaz la ora asta, sa ne dea un taler? isi arata cel mare neincrederea. iesira in prispa. Satul dormea linistit sub lumina argintie a lunii; doar cate un caine mai latra, aiurea, pe la vreo casa. Doar la popa era un geam luminat... - Ma duc la popa sa-i cer, se oferi Pacala. - Nu, ca tu te apuci sa-i spui la ce iti trebuie talerul. Mai bine ma duc eu, zise fratele cel mare. Se duse. Batu la usa. Dupa o vreme iesi popa in prag, duhnind a vin... - Ce-i, ba?! Tu nu ai somn? - Saru’ mana, parinte. Vazui ca nu dormi... - Adormii cu lampa aprinsa, Doamne iarta-ma! Ce vrei? - Pai, ziceam sa-ti cer un taler de masurat, pana maine... - Noaptea? Dimineata nu era timp destul? Ca nu am slujba... - imi trebuie acuma... - La ce iti trebuie? - aaaa... zicea Pacala sa faca si el o placinta, si nu are cu ce masura faina... - Faina... Placinta? Noaptea? Ce umbli, ba, cu minciuna? Vezi ca te afurisesc de te vede focul Gheenei! - Sa fie gata pentru slujba... - Care slujba, ba? ti-am zis ca maine nu am slujba! - Acu, daca tot te-am trezit, da-mi talerul. iti aduc o placinta la pranz. - O face Pacala... Noaptea... mormai popa in barba stufoasa. Ba, tu crezi ca mi-s baut... Eu tot te afurisesc! - Nu, parinte. E asa cum zisei! imi dai? - iti dau. Stai aici! ii aduse popa talerul. Dar dupa ce il vazu indepartandu-se pe ulita pustie, se lua dupa el. Povestea cu placinta i se parea cam trasa de par, iar trezitul din mahmureala il lasase cam morocanos. - Oare ce-or fi masurand prostanacii astia? mormaia popa in barba. Daca nu era lucru de ascuns, veneau ziua dupa taler, nici nu umblau cu minciuna... Averea au impartit-o mai zilele trecute, pana la ultimul bob. Ce-o fi acum?... Ajuns la casa fratilor, sari gardul spre gradina si se apropie tiptil de geamul luminat. isi lipi fata de geam si privi inauntru. Aici, cei trei frati stateau in jurul mesei, umpland talerul cu galbeni lucitori, din aceia, imparatesti! - rasturnandu-l apoi in fata unuia sau altuia dintre ei, pe rand. Glasul fratelui mai mare se auzea, incordat: - Un taler mie... unul tie... unul lui Pacala... Popa abia sufla de uimire, simtind ca i se invarte capul sub potcap. Nu vazuse in viata lui atata banet, nici pe la patriarhie... isi scoase naframa si isi sterse fruntea asudata. Dar cei trei vazura naframa alba fulgerand in geam. Fara a ridica capul, cel mare spuse, pe soptite: - Sa stiti ca procletul de popa s-a luat dupa mine. Pacala, ia du-te si fa-l sa taca... Fara a zice pas, iesi Pacala in odaia de alaturi. Aici, deschise cu grija un geam si sari sprinten in gradina. Ocoli cu grija casa si se apropie de popa, tiptil. isi lipi si el nasul de geam, pe urma dadu un ghiont popii. - Ei, ce zici de ditamai purcoiu’ de bani? Mai vazusi asa ceva? Horcai popa si cazu lat la pamant. Cand il cauta Pacala, bietul popa era mort ca toti mortii: ii crapase, pasa-mi-te, inima in el de sperietura. Acu, ce era sa faca Pacala cu lesul popii? il aburca in spate, trecu parleazul spre imas si-l arunca in iazul satului. Apoi se intoarse linistit in casa. - Cum a fost? L-ai lamurit pe popa? - L-am.Nu v-a zice nimanui ce a vazut pe fereastra... - Hai sa terminam, sa nu dea cineva peste noi! Terminara. Privira, nadusiti, la gramajoarele de bani din fata fiecaruia. - Ce de-a bani, muica!! ofta fericit cel mare. Oameni ne facuram! - Oameni?!... mormai Pacala, cu indoiala in glas. iesira in prispa, sa se racoreasca sub roua ceasului spre dimineata. Luna plina se coborase spre asfintit. in iazul care lucea ca o oglinda de argint, plutea potcapul popii. - Ce-o fi aia? intreba mijlociul, aratand spre balta. - O fi popa. invata sa inoate... isi dadu cu parerea Pacala. Fratii mai mari se uitara ingroziti unul la celalalt, apoi privira din nou spre iaz. Anteriul popii aparuse deasupra apei. - Aoleo, ne-ai nenorocit! gemu cel mare. L-ai ucis, ticalosule? - i-am dat numai un ghiont cu cotul, prieteneste. Cred ca a murit de inima rea, vazandu-ne cu atata banet. Nu-mi zisera-ti sa-l fac sa taca? - Ocna ne mananca, daca nu ne urca mai intai in furci. Fuga, pana nu ies satenii in ulita! Dar sa-l suim mai intai pe popa in pom la vecin... in iaz il vad minteni, asa avem poate vreme sa ne pierdem in codru! Sarira iute in iaz de-l pescuira pe bietul popa. il carara apoi pe sus si-l suira in marul vecinului Vasile. Se repezira apoi in casa si incepura sa-si vare galbeni prin buzunare, prin san, ba cativa galbenii poposira si sub caciula cea mitoasa... Apoi o rupsera la fuga spre codru. - Cu mine cum ramane? intreba Pacala in urma lor, el multumin-du-se sa-si numere trei zeci de galbeni din gramajoara lui: plata cinstita pentru vaca vanduta! - Trage usa dupa tine si tine-te dupa noi! arunca fratele cel mare, grabit, peste umar. Asa ca Pacala scoase linistit usa din tatani si o lua in spate, pasind apoi agale dupa fratii disparuti deja sub poala padurii. in urma ramase casa tacuta, cu un ochi de geam luminat, prin care cineva ar fi putut vedea, daca isi lipea nasul de geam, o masa pe care zacea o gramajoara de bani din aur. | index 'pageview'); 